NETFLIXOVA SERIJA
Otišli smo iz grada.
Ovo je Canyon Lake.
Izašli smo iz Austina. Na selu smo, mili moji!
Bilo je nekoliko krava s golemim rogovima.
Texas Longhorns.
Baš tako!
To je i naziv lanca restorana.
I naziv footballskog kluba, čini mi se?
Traktor!
TEKSAS
Ovaj tjedan idemo Toddu Maddoxu.
Ima 67 godina. Iz Canyon Lakea je u Teksasu.
Hej, maleni. Što radiš?
Pozdravi.
Vlasnik je i upravitelj restorana Plooky's Cajun Boiling Pot,
poznatog po teksaškim morskim plodovima.
Todd i Jodie kupili su zgradu prije 20 godina.
To je tipičan južnjački restač.
Uvijek kažem da uđeš kao gost,
a odeš kao prijatelj.
-Antoni, jesi li išao kad na Rakijadu? -Da, obožavam rakove.
Slatki su, raspadnu se kad im isišeš mozak.
Nominirala ga je njegova kći Kaci.
-Da… -Najprije ću staviti krumpir.
Da bude na dnu. Ja ću.
Dobro.
Bilo je fantastično odrastati u Plooky'su s tatom i mamom.
Ljudi su hrlili ovamo
i cijela je obitelj kaotično jurila po restoranu.
Smijali smo se i govorili: „Ludilo!“
I dalje je tako, ali nije baš jednako.
Nedostaje nam smijeha.
Jodie je umrla prije 10 g.
Todd je očuvao spomen na nju zadržavši izvorno uređenje.
Nije se puno promijenilo.
Kad pomakneš sliku na zidu,
vidi se trag oko nje jer je nitko nije godinama micao.
Nakon 20 g. vjerojatno izgleda otrcano.
Nostalgija je jedno, a život u prošlosti nešto drugo.
Tako je, Antoni! Reci ti njima!
-Tko je ovo? -Tko je to?
-Antoni! -Raspali, mali!
Dobro.
Todd voli udobnu odjeću
i obično iza šanka stoji u natikačama, točnije, japankama.
Nosim natikače, sandale, japanke… Kako ih već zovete.
Mislim na obuću, ne žene iz Japana.
Todd ima dug konjski rep,
koji Kaci odmila naziva „lubanjerka“, fudbalerka na ćelavom muškarcu.
To je fudbalerka na lubanji.
Izgleda kao da mu se štakor uvukao straga u kapu.
Nimalo se ne posvećuje sebi.
Trebao bih biti u mirovini,
ali život mi se vrti oko restorana.
Treba mu pomoć da vrati život u normalu,
da radi ono što mu odgovara i što ga veseli.
-Atticus je u školi. Što ti radiš? -Gledam Netflix.
Gledam televizor.
On je non-stop u restoranu,
okružen maminim duhom.
Famozna Petorka morat će glumiti istjerivače duhova.
Tata, nerado to govorim, ali moraš nastaviti sa životom.
Vratimo mu radost u život!
-Da! -Je l' da!
Pomozimo ovom dragom udovcu da krene u nove pobjede,
uvedimo mu restoran u budućnost i vratimo Toddu unutarnji žar!
Da!
DAN 1.
RAK SAMAC
ZATVORENO
OTVORENO
Bogu smo iza nogu, jarani.
Što je ono u daljini?
Vidim nešto žuto ili narančasto.
Je li to natpis?
Jest.
To je to? Plooky's? Ajme.
Ajme meni!
Gost sam donosi cugu?
-Da. -Mi donosimo Bobbyja.
Stigli su.
Prava Teksašanka!
Djevojčica nosi kaubojke!
-Bok! Kako ste? -Preslatko!
-Dobro! A vi? -Drago mi je.
-Ja sam Kaci. -Bok, Kaci!
Bok. Jonathan. Kako se zoveš?
Drago mi je. Kako si?
Ovo su Atticus i Lenny.
Tata je unutra.
-Idemo! -Idemo, Lynyrd Skynyrd!
Tata! Dovela sam prijatelje!
Hej… Zaboga!
-Ovo je moj tata! -Zaboga!
Todd izgleda kao Djed Mraz surfer,
koji ti za Božić donese rakove umjesto darova.
-Preslatko! -Ludilo!
Plooky's je vrlo…
Vintage bi bio najbolji opis. Meni se to sviđa.
Ali je malo ofucan.
Plooky's ima dugu povijest.
Drago mi je.
HRANA I VINO
Divno miriše!
Kuhate li nešto? Krasno miriše!
Hvala lijepa. Upravo nešto kuham.
-Rak, kukuruz, krumpir i kozice. -Da!
To je kuhinja?
-Smijemo li razgledati? -Dođite.
U ovoj kuhinjici kuhate za sve goste?
Da!
-Samo vi kuhate? -Ne, i Kaci kuha.
To je generacijska stvar.
To je samo voda i… Što još?
-I začini. -Začini.
Odjeća je pomalo…
problematična.
Ako ne idete na bazen, nemate razloga nositi japanke.
Osobito kad pripremate hranu u restoranu.
-Razgledat ćemo malo. -Razgledajmo sve.
Što je ovo?
KULTURA
Računalni sustav!
Glumi da je mlad. No nije.
Upravo sam obračunao porez.
-Preslatko! -Na ovome računate porez?
-Postoji program za to. -A to…
Ne. Program ne radi ovo. Gle.
Zapišem narudžbe.
Na kraju mjeseca
uzmem sve ovo i zbrojim na tome.
Može to i lakše.
Da.
Malo mijenjam temu,
ali živo me zanima što se događa
ispod te kape, mili.
Tako mi svega! Gle tu lijepu kosu!
Prošli put je frizer malo fulao ovdje.
I ja sam imao taj problem.
Ne želim daviti,
ali tjeme mu izgleda kao komad parmezana.
Jodie i ja išli smo u restače s rakovima u Corpusu i drugdje
i rekao sam: „Kuham rakove od malih nogu.“
Ona je rekla: „I ja.“
„Jednom ću otvoriti restoran.“ Ja sam rekao: „Ma svakako.“
-Ali… -To je bio njezin san?
Aha. To je bila Jodiena ideja.
Željeli smo da ovo bude obiteljski restoran
i da Plooky's opstane.
Imala je viziju za njega.
-Jest. -Nije se mijenjao.
NAJBOLJI LJUTI SLATKOVODNI RAK
Želim još razgledati.
Tu je star rak, kulira.
Dobro došli. Ja sam Tammy Van Ness. Što biste željeli?
Tammy, želiš li krumpira?
Rado bih krumpir!
Koliko želiš?
-Pet potočnih rakova. Malo kratkorepog. -Dobro.
-I veliko pivo, molim. -Dobro, samo trenutak.
Da, Tammy. Obožavam Tammy.
Idemo vidjeti što je vani.
Dođi, Tanny.
Tanny, imam nešto posebno za tebe.
Živi su! Ne! Molim te, nemoj!
Molim te, nemoj!
-To su slatkovodni rakovi? -Jesu.
Ja nemam pojma odakle oni potječu.
-Uzmi jednoga. Suoči se sa strahom. -Neću.
Sviđa mi se njihov okus.
Ali nisam imao pojma kako izgledaju kad nisu očišćeni.
Okus je čaroban!
Kakvi su to rakovi?
Poznati su kao potočni rakovi, račići, planinski jastozi,
blatne bube. Grozan naziv, ali eto.
To su zapravo slatkovodni rakovi,
nalik na preslatke malene hlapove.
Dođi.
Ne bih, hvala.
Pričajte o interijeru.
DIZAJN
Interijer je…
U stilu starog surfera.
-Jer sam ja stari surfer. -Super.
Nešto mi je upalo u oči
čim sam ušao u Plooky's.
Posvuda su fora stvari. Ali sve je nekako staromodno.
Malo je depresivno i čini se kao da je zapelo u prošlosti.
Ovo je Jodie?
Da, moja Jodie.
Ovo smo Jodie i ja.
Svaka slika ima svoju priču, uspomenu.
Ali, Bobby, ja se jako bojim promjena.
Ne mogu preboljeti Jodie.
A ovo će mi pomoći.
Što bi Jodie rekla na ovo?
Nije da ona ne bi htjela promjenu.
Ona bi bila za to.
Povjeravam to tebi stručnjaku.
-Pristajete? -Pristajem.
NIJE TI KAO DOMA? IDI DOMA
Bili su stvoreni jedno za drugo.
On je bio prirodno duhovit.
A ona je bila glasna i ponašala se kao vaša mama.
Grlila je goste kad bi ušli.
Kad je umrla, sve nam se promijenilo.
Je li naglo umrla?
Jest. Imala je aneurizmu u mozgu za koju nismo znali.
I…
Izađe nahraniti i napojiti životinje. To je radila.
Odjedanput se vrati unutra,
a bio je vruć dan kao danas, i kaže:
„Strašno me boli glava i ne vidim.“
Hitna ne može doći na selo dovoljno brzo
pa smo je mi morali odvesti.
Posljednje što mi je rekla…
Rekla je: „Pobrini se da restoran ostane otvoren
i brini se za tatu.“
Odonda se silno trudim da to ispunim,
ali ne mogu to sama.
-Je li rekla to i tvom ocu? -Jest.
On je nekoć imao prijatelje i svoje aktivnosti.
Sad mu se sve svodi na mene, djecu i restoran.
Ajme.
Oprezno!
OTVORENO
-Što radite? -Htio sam nešto kušati.
Daj mi papira.
Savršeno.
Pripremit ću ti umak.
-Ma daj! -Da.
Umak za morske plodove i hren.
-Mislio sam da je to senf. -Maslac.
Kako su rakovi grimizni!
Ovo je ludnica.
Jelovnik se nije mijenjao 20 godina?
Postoji li neko jelo u ponudi za koje vi ili netko drugi smatrate
da bi moglo biti bolje?
Kaci ne voli moj gumbo.
Kao prvo, povrće je ključno za dobar gumbo.
Trebaš začine.
Očito ga ne priprema s ljubavlju.
-Nema dušu. -Da!
Ja sam sad više u kuhinji nego on.
Ako sam ja u kuhinji, zašto ga ne smijem posvetiti?
„Posvetiti“?
Kad ideš u crkvu,
odjeneš se ljepše.
Nosiš nedjeljno odijelo.
Ja želim „posvetiti“ jelo, dotjerati ga,
i znam da je muka sve to raditi,
ali on ne shvaća da to više radim za sebe.
-Ti si budućnost restorana. -Da.
-Mora steći povjerenje u tebe. -Tako je!
Godinama puštate kosu.
Gotovo deset godina.
Prestao sam se šišati kad je Jodie umrla.
Osjećate li da su vam brada i kosa dio identiteta?
Vidim se i kažem: „Tko je luda nalik na Djeda Mraza?“
-Kužiš? -Niste luda. Divni ste.
Pogledajte ovog muškarca bez brade na slici.
Kad ste se posljednji put osjećali privlačno i samopouzdano?
Već dugo nisam.
-Zbilja? -Da.
Kada doživiš takvu bol, ona nikad ne iščezne potpuno.
Naučiš nositi se s njom i podnositi je,
a njegova je kosa simptom tuge.
U vama se krije seksi frajer koji želi izaći na vidjelo.
Kao Blanche Devereaux u meni.
Primjećujem štap za pecanje, surferske daske.
Vlada ozračje plaže i vode.
Što vas usrećuje?
Unuci. Oni su mi sve.
-Njih nosim u srcu. -Da.
Kako zamišljate ostatak života?
Još ćete dugo živjeti.
Više ga ne zamišljam.
Jodie je bila moja družica.
Dijelio sam život s njom.
Da.
To mi nedostaje u životu.
Ali kad se nešto loše dogodi, ne opterećujem se time.
Ne pušim tu priču.
Opterećeni ste i ne možete nastaviti sa životom.
Jer deset godina osjećam… bol.
A ona se neće vratiti.
Navikneš se na to, osobito kad si stariji kao ja.
Prelako je postojati,
a preteško živjeti.
Što mislite o činjenici
da posljednji put vidite Plooky's u ovom izdanju?
Svašta osjećam.
Ali spreman sam za novu budućnost,
uz vašu pomoć.
I Kacinu pomoć.
Dobro sve pogledajte posljednji put.
U SPOMEN NA JODIE PRICE
SJEDIŠTE FAMOZNE PETORKE AUSTIN, TEKSAS
Promijenit će izgled, ali i dalje će biti povezan s Jodie.
I dalje će nositi Jodie u srcu.
Veselim se druženju s Toddom.
Skinut ćemo mu breme i pokazati mu nove mogućnosti.
Želim vratiti Todda u život novom garderobom.
Želim ga podsjetiti na to zašto se nekoć trudio
i pokazati mu da mu odjeća može pomoći da nastavi sa životom.
Todd i Jodie otvorili su Plooky's prije 20 g.
Htjeli su obiteljski restoran. Uspješno su to učinili.
Opstao je. Mi ćemo se pobrinuti da opstane do idućeg naraštaja.
Todd je upao u rutinu.
A to je problem.
Ako još imate energije u tijelu, znači da ste sposobni živjeti
i početi raditi ono što volite.
Ne mora i dalje živjeti u prošlosti da bi odavao Jodie počast.
Uredit ću prekrasan kutak u spomen na Jodie.
Ali restoran se neće vrtjeti oko Jodie.
Želim nešto zgodno za društvene mreže,
što će svi fotkati kada dođu u restoran.
Rak na surferskoj dasci.
To će Toddu i obitelji pomoći da se okrenu budućnosti.
DAN 2.
POSVEĆIVANJE!
-Izvolite. -Hvala.
OBALNA KUHINJA
Umak za morske plodove s hrenom i maslacem…
-Vidio sam da si ga poboljšao. -Ukrast ću ga.
Vidio sam komentare.
Dobivate pohvale za sva jela u ponudi,
osim gumba.
Volite svoj gumbo.
-Kaci, pak… -Mrzi ga.
Ja sam htio reći da ima drukčije mišljenje.
-Vi birate jače riječi. -Mrzi ga.
Promjene nisu lake, osobito kad nešto jednako pripremamo…
-Da. -Neprestano.
Ali to je obiteljski restoran, ne samo vaš.
-Da. -Kaci je to važno.
A ona je dio toga.
Mora osjećati da je dio toga, da ima vašu potporu.
Svakako.
Ne želim da vas poljsko-kanadski Njujorčanin
uči pripremati gumbo. To nije u redu.
Ali imam neke trikove koje ja rabim kad ga kuham.
Usvojite što želite,
ostalo zanemarite.
-Slažemo li se? -Da.
-Sjajno! -Razumijemo se.
Savršeno.
Dakle, osnova je svakog gumba zaprška.
To je mješavina masti, obično maslaca, i brašna.
Služi za zgušnjavanje umaka, juha i variva.
Tamna zaprška ima jači okus nego svijetla.
Idealna je za gumbo.
Jasno mi je, kad ste u restoranu,
treba puno vremena za tamnu zapršku.
-Zar ne? -Da.
Ovo je sjajan trik.
Jedanput na tjedan ispecite brašno u tepsiji.
Tako ćete već imati tamno brašno
i tako ćete brže pripremiti zapršku.
Tako će imati lijepu, tamnu boju.
Možemo dodati brašno i ubaciti maslac.
Prožet će se.
U tavi pržimo dimljenu kobasicu.
Malo ćemo je popržiti.
Zaprška je tamna i spremna.
Ovdje je „sveto trojstvo“.
-Luk, zelena paprika i celer. -Da.
Ne znam je li to povezano, ali Kaci je spominjala posvećivanje.
-Jest. -Sveto trojstvo.
Bamija.
Popržimo je kratko da se riješimo ljigavosti.
Dobro. Nisam to znao.
I vi stavljate rajčice i zeleni čili?
-Da. -Radite li vi puno drukčije?
Malo.
Već si mi dao neke ideje koje ću prihvatiti.
Isprobajte ih s Kaci, vidite što će reći.
O, da.
Sad možemo dodati bamiju.
Sigurno je teško kad pomislite… Jako dugo imate Plooky's.
Jeste li spremni prepustiti kormilo Kaci?
To smo Jodie i ja i željeli kad smo ga otvorili,
da nas naslijedi netko iz obitelji.
A Kaci očito i želi.
-Da. -Zbilja voli restoran.
Da.
To je sjajno kad imate obiteljski posao.
Lagano ulijemo pileći temeljac.
Začinimo. Kakve začine stavljate u varivo?
Sol, papar, kajensku papriku.
A mješavinu začina?
Nisam to probao. Imam nešto svoje.
Dobro. Probajmo pa ćemo vidjeti.
Dobro.
Bojimo se promjena jer ne znamo što nas čeka.
Baš je šareno.
Jest. Izgleda sjajno.
Ali jedan jednostavan recept pokaže nam da se ne trebamo bojati.
Stavljate li kukuruz?
-Ne. -Čini se da Kaci voli kukuruz.
Htjela ga je ubaciti.
Stavimo kukuruz.
-Iskušavamo nešto novo. -Upravo tako.
Todd ne želi mijenjati gumbo.
To je simbol njegova otpora promjenama.
Ovako će Kaci znati da je dio tog restorana njezin.
I naposljetku sasafras u prahu.
Za zgušnjavanje.
To je lokalni sastojak. Vrlo sjevernoamerički.
Zaista pomogne da se lijepo zgusne.
-Spremni ste kušati? -Itekako.
To je vaš gumbo. Stavite papra koliko inače stavljate.
Malo riže.
Hvala.
-Dođe ti da pljusneš baku. -Dođe ti…
U Teksasu je to valjda kompliment.
Prihvaćam ga.
Budite iskreni. Je li vam vaš po nečemu bolji?
Ne, to je kao noć i dan. Ovo mi je puno bolje.
-Živjeli! -Živjeli!
DAN 3.
OVE SU ČIZME ZA ŠEPIRENJE
Jeste li već bili ovdje?
-Nisam. -Baš mi je drago!
-Volim iznenađenja. Uzbuđen sam. -Odlično.
Čizme! To se traži!
Imam plan za vas. Nadam se da će vam se svidjeti.
Da.
Idemo u žestoku akciju.
Nabavit ćemo kompletnu garderobu.
Već ste imali kaubojke.
Jesam, jedanput.
Zašto stalno nosite japanke?
Udobne su, praktične.
-Navučeš ih i ideš. -Da.
Za početak sakrijmo stopala.
Reći ću nešto što će vas jako povrijediti.
Vaši prsti nisu prikladni za japanke.
-Razumijem. -Jednostavno nisu.
-Znam. -Nisu.
Budući da nastojimo postići da manje radite,
htio bih da imate stvari u kojima se dobro osjećate.
-U njima se ne osjećate seksi. -Ne.
Koje su vam lijepe?
Ove.
Slične bih ja odabrao.
Htio sam jednostavne i smeđe.
Pokažite mi kako hodate poput kauboja.
Da vidim.
Možete vi i bolje.
Jasno je da nije spreman za modnu pistu.
Morat ćemo se potruditi.
-Jesu udobne? -Uže bih.
-Donijet ću manje. -Za pola broja.
Ali ovo je odličan look.
Ići će lijepo uz traperice. Izgledat ćete profinjeno.
-Da ih kupimo? -Možemo.
Hajde.
U ostatku dana želim mu graditi
samopouzdanje, uzbuđenje, radost.
Slijedi odjeća.
-Ovamo idemo. -Dobro.
Znam da možemo naći krasne stvari koje će isticati Toddov karakter,
a neće biti prenapadne ni šašave.
Nešto vam privlači pogled?
-Sviđa mi se plava košulja. -Ma nije moguće.
Prilično je slična ovoj koju nosite, samo su boje bljeđe.
Volim havajski uzorak.
Sviđa mi se što ste razigrani.
To želim izraziti.
Da, ali…
Želim naći profinjeniju verziju
i pokazati vam nešto drugo, ne samo havajsko.
-Može? -Da.
Za posao bih vam nabavio
malo profinjeniju verziju natikača.
Imao sam ove cipele kad sam upoznao Jodie. Sviđale su joj se.
Što bi Jodie rekla na cijelo ovo iskustvo?
Podržala bi to. Htjela bi da nastavim sa životom.
Da. Pa imate samo 67 godina.
Da.
Pred vama je vjerojatno još puno godina.
I trebate uživati u životu. Želim da uživate.
Morate se osjećati dobro u svojoj koži,
pogledati se u ogledalo i diviti se.
Mora ti se sviđati što vidiš.
Da. Dobro.
-Izađite i pokažite mi. -Može.
Već napredujemo.
Recite mi što mislite.
Sviđa mi se.
Dobro.
Sviđaju mi se boje, pruge.
Nosio bih to.
-Super. -I osjećam se ugodno.
Prilagodit ćemo to.
Ovo je predugačko za vas.
Kad nosite nešto tako dugačko,
izgledate niže.
Ovako izgledate malo…
Noge vam izgledaju malo duže.
-Shvaćate li? -Da. Sviđa mi se to.
Dobro.
Košulja je zapravo u istom stilu. Zovemo je kubanska.
Ali umjesto slikovnog uzorka odabrali smo varijaciju teksture.
Moj frend je nosio takve košulje.
-Je li? -Da.
-Sviđale su vam se? -Jesu.
Ide dobro uz čizme.
Sve ide dobro uz čizme.
-Baš lijepo. -Ovo izgleda dobro.
-Dobro se osjećam. -Fino.
Napokon vidim malo uzbuđenja.
Kaci mi je nešto odala. Nosite li naočale? Trebate li ih?
Ne nosim ih. Trebam ih.
Idemo po naočale.
Želim li Toddu priuštiti doživljaj iz Zgodne žene?
Vući ga po dućanima, zatrpati vrećicama?
Itekako!
-Spremni za naočale? -Spreman!
Ove su dioptrijske.
Te mi se najviše sviđaju.
Vidite li dobro?
-Da. -Dobro.
-Isprva je mutno. -Da.
Dok se ne navikneš. Kao da si pijan.
Ovako se ljuljaš. Kao da surfaš.
U ovima izgledam kao fakultetski profesor.
-Da. -Izgledate fantastično.
Slažem se.
I ove su dioptrijske.
O, da.
-Sviđa mi se ovaj tip. -I meni!
Mislim da sam spreman.
-Pomažeš mi da se oslobodim. -Dobro je.
I on će vam pomoći.
-Karamo. -Hej! Karamo!
Kako dobro izgledate!
Već! Ajme!
Divni ste. Možete se zavrtjeti?
Možete. Znam da možete.
-Dobro. -Znate li što je dasa?
Znam što je baja.
-Dasa. -To je seksepilnija verzija baje.
-Dobro. -Da.
Hej, daso!
Kad nije ovako tmurno,
jezero je prekrasne plave boje.
Todd uvelike svodi svoj identitet na ono što su on i Jodie radili.
Zaboravlja da je on svoja osoba.
Nekoć se zabavljao, daskao, izlazio s ekipom.
Taj je tip još u njemu i vrijeme je da se vrati!
Znam da volite vodu.
I da volite pecati. Htio sam da to radimo skupa.
No ja ne znam pecati.
Sada ćemo zamijeniti uloge
i hetero tip će poučavati gej tipa jer, iskreno,
da dođu zombiji i da moram pecati da preživim…
Brown bi crk'o.
Daso, trebam vašu pomoć.
Dobro. Stavi palac na flaks.
-Na flaks. -Da.
Kada dođeš dovde,
pusti ga i odletjet će sam.
Sjajno.
-To! -Tako, tako!
-Možemo li sjesti i pecati? -Možemo.
Zasad mi se sviđa.
-Hvala na poduci. -Molim.
Ovdje smo jer živjeti znači svaki dan izlaziti i nešto raditi.
Da.
Kažete da je lako postojati, ali ne živjeti.
-Točno. -Kako vam je bilo s Jodie?
Što ste radili? Kako ste se zabavljali?
Često bismo se samo vozili i pitao bih:
„Hej, kamo idemo?“ „Ne znam.“
„Išla si već ovuda?“
„Nisam.“ „Pogledajmo kamo vodi.“
-Pustolovina. -Da.
Nikad ne znaš gdje ćeš završiti.
Ali ako sjediš doma, ne ideš nikamo.
-Zar ne? -Da.
Vi ste sad u toj fazi.
Da.
-Nemam partnericu. -Da.
-Nemam svoju družicu. -Da.
U srpnju će biti deset godina.
Neki bi rekli da je to dugo.
Meni je kao da je bilo jučer.
Da.
Ljudi ne razumiju bol zbog nečije smrti.
Misle da to prođe preko noći.
Nakon što prođe godina ili dvije, odjedanput trebaš biti bolje.
Ali osobi koja tuguje… kao da je bilo jučer.
Da.
Znam, možda…
Kad bih našao drugu Jodie,
drugu…
osobu koja će mi biti sve…
Da.
-Riješio bih se puno tuge. -Da.
Ali osjećao bih se kao da varam Jodie.
Ne požurujem vas, vjerujte mi.
Ali trebate napraviti taj korak i još živjeti.
Korak po korak.
Trebate naći vremena za druženje.
S nekim osim kćeri.
Da. Istina.
Kako često tražite nove prijatelje? Ili stare?
Ne često.
A Jodie bi me prva opalila po glavi.
-„Živi!“ -Da.
„Koji ti je vrag, Todde?“ Kužiš?
„Sačuvaj Plooky's.“
-To je tražila. -Da.
Shvaćate li da ste joj odali počast radeći to?
Kao što ste rekli, Jodie bi vas prva lupila po glavi.
-Da. -Možete odavati počast Jodie.
Ali morate živjeti svoj život.
Todd mora shvatiti da ne mora biti zatočen u prošlosti.
Može cijeniti uspomene iz prošlosti,
ali i stjecati nove s obitelji i prijateljima
koji ga vole i uz njega su.
Baka mi je govorila: „I slomljenim bojicama možemo bojiti.“
Eto, to je mudro.
Čini mi se da, iako vas je gubitak voljene slomio,
u vama ima puno energije i boje.
Svijet to treba.
-Još mogu bojiti. -Tako je.
Još možete bojiti.
Možemo li se pridružiti?
Znate taj glas!
Pozvao sam vaše prijatelje.
Što ima?
Kako si, Todde?
-Hej! -Zabavljaš se?
Netko mi je rekao da je ovdje dobro za pecanje.
Jesi što ulovio?
Samo kamenje.
Kamenje?
Presretan sam kad vidim Todda s prijateljima.
-Morate se više družiti s dečkima. -I zabavljati se izvan restorana.
-Tako je. -Da.
Ostavljam vas. Uživajte.
-Dobro ste? -Sjajno.
Dobro je. To nam je cilj.
To je propuštao:
pivce,
sjedenje uz vodu, uživanje u životu.
S razlogom se to zove ribolov, ne riboulov.
Zapeo je u vječnoj rutini, ali sad je tomu kraj.
Todde, što ćeš raditi sljedeći tjedan?
DAN 4.
PREDIVAN NOVI PLOOK!
Izgleda odlično, Garrette.
Plooky's je kao Todd.
Ima dobre kosti, ali ima lubanjerku.
Pa moramo uskočiti i dotjerati ga.
Bravo. Sviđa mi se.
BRIJAČNICA
-Hvala. -Molim.
-Bok! -Bok. Kako ste?
Kako ste vi?
-Ovo je Todd. Todd, Edgar. -Drago mi je.
On će nam danas pomoći. Sjajan je brico.
Možemo li ući?
-Da. -Hvala!
Dakle…
Todde, puštate kosu od 2012.
Od pretprošle vlade. Želimo promjenu.
Vidim vrlo naočita muškarca koji se želi osloboditi.
Okrećete novi list.
Toddova je kosa poput fatamorgane.
Mislite da vidite oazu dlakave vode,
no to je obmana.
Samo tjeme.
To je u redu ako vam donosi samopouzdanje.
Ali Todd ne odiše samopouzdanošću.
Vrijeme je za smjelost.
Elizabeth Warren kaže: „Trebamo velike, smjele promjene!“
Želim da budete seksi dasa.
Jučer sam naučio tu riječ.
-Jeste? -Da.
-Niste to od mene naučili. -Ne, od Karama.
Zaista želite radikalno skratiti bradu?
Čak sam spreman opet biti golobrad.
Uvijek možemo skratiti, no ne i vratiti. Kužite?
Vidjet ćemo. Najprije moramo srediti kosu.
Jeste li spremni da je jako skratimo?
-To je velika stvar. -Ovo je velika preobrazba.
Ovo je izraz tuge, gubitka voljene osobe,
a želimo okrenuti novi list.
-Može? -Vjerujem vam.
Ovo je još…
-To je samo kosa. -Da.
-Ako budem htio, mogu je opet pustiti. -Da.
Spremni smo.
Što se tiče šišanja, kažem: „Ako netko to može bolje, neka izvoli.“
A on to zbilja radi bolje.
Pružat ću moralnu potporu. Ali smijem li ja ovo?
-Naravno. -Zbilja?
Tri, dva, jedan.
Zbogom, mali.
Sad usporeno zamahujte kosom!
Nemam je više.
Ma imate! Vidite je!
Vrijeme je za šišanje.
'Đenja, vlasuljo.
Skratimo mu bradu.
Ovako me podsjećate na Lettermana.
To! Raspali, mali!
Da!
Iskreno, meni se jako sviđa ovaj look,
ali želim da vi vidite.
Snažna čeljust seksi oblika.
Niste imali taj oblik.
Da… Radije bih sve maknuo.
Cilj je da budete samopouzdani.
Može. Ošišajmo je.
To!
Ti bokca! Izgledate fantastično! Nadam se da ćete se složiti.
Spremni da se vidite?
Ne.
Nemate izbora. Spremni?
Tri, dva, jedan.
Dođite se ovamo pogledati.
Htio sam malo dužu.
Velika promjena izgleda može nas uplašiti.
Izgledate jako, samopouzdano, ništa ne skrivate.
Morate se naviknuti.
-To je golema promjena. -Da.
Mislim da se Todd smilovao samom sebi.
Dopustio si je da promijeni stvari u životu
i u restoranu.
I još se navikava.
A večeras vas častim predsjedničkim apartmanom
u hotelu.
Zaboga!
Da se možete opustiti, okupati,
ugoditi sebi.
DAN 5.
TKO JE TVOJ DASA?
Hajde. Dođi.
Otvori mi vrata.
Posluga u sobu!
-Stižem. -Kakav je to naglasak?
Nismo Nijemci.
-Bok! -Hej!
-Kako ste? -Dobro.
Kakva predivna soba!
-Slažem se. -Zdravo.
Što je ovo?!
-Pravi ste predsjednik u ovom apartmanu! -Bok, Todde. Ajme!
Jedva sam vas prepoznao!
-Stanite kraj mene. -Pogledaj ga! Gle ovu kožu!
Pripremimo vas.
Kakva baño! „Kupaonica“ na španjolskom.
Danas imamo još onoga što smo jučer rabili.
Ovo se hladilo.
Hladnoća pomaže oživiti kožu.
-Samo trljajte. -Sinoć sam bio vani.
-Jesu li komentirali da ste zgodni? -O, da.
-Što su rekli? -Da sam naočit.
Ma dajte!
Ajme meni!
O, da.
Nakon čišćenja i ovoga maloprije slijedi tonik.
Utapkajte to u lice i vrat.
Bilo bi dobro da uvečer dođete kući, umijete se i učinite… što?
-Da stavim to. -A što je to?
-Serum. -Ne, to je tonik.
-Tonik. -Tonik. Ponovite za mnom.
-Tonik. -Tonik.
Da, mili.
-Tonik. -Da.
Spremni ste za partijanje!
Pogledajte se!
Bome, nova sam osoba!
Htio sam da imate košulju s uzorkom,
s vlastitim logotipom.
Sviđa mi se!
Ova je Atticusova!
Čovječe!
-Nije li preslatka? -Jako je slatka.
Svi imate iste odore.
Pa to je…
Želim da imate izbor.
Umjesto ludih uzoraka imate različite teksture.
A ipak u boji.
Tako je. U vašem su stilu?
-Da. -Dobro.
-Dosta priče. Hoćete probati? -Da.
Dobro, Todde.
-Da. -Izađite.
Izgledate vraški elegantno! O, da.
I osjećam se tako.
-Jonathan! Hoćeš li nam se pridružiti? -Da, Tanny?
-Vidi ovo. -Bože!
Blizu si, ali ja sam Todd.
-Ajme! -Hoćemo ih pozvati?
Vrijeme je!
Ovo je uzbudljivo!
Spreman sam da vas vidim, daso!
-Dasa je ovdje. -Hej, daso!
Vaše lice! Divno!
Kako ste naočiti!
Tako mi pljusnute bake, Todd je divan!
Nije li divan?
-Ne izgleda kao ista osoba! -Kao noć i dan, jarani!
Uvjerljivo sam rekao „jarani“. Ponosan sam.
Da vas vidim, daso.
Dobro izgledate! Zaboga!
Ne mogu doći sebi.
Spremni?
Čovječe.
Zezate me!
E, takvu sam reakciju želio!
Zaboga!
Mogao bi stalno tako.
Gle slike!
Čovječe.
Jodie, ljubavi moja!
Kako super!
Što kažete? Zgodno, zar ne?
-Jako! Oduševljen sam! -To prvo upada u oči.
Da!
-Svaka čast! -Izbacio sam mreže.
-Ali stavio sam slamnati strop. -Da.
Strepio sam da će izbaciti ili zamijeniti Jodie.
I…
Nadmašio si sva moja očekivanja.
Dao si mi nov, fantastičan restoran.
To!
-Hvala. -Takav je naš Bobby!
Da.
Super da ste sretni.
Idemo vagati na novoj vagi.
-Čovječe! -Vaša surferska daska.
Htio sam bijelom bojom unijeti ležerno ozračje plaže,
a da ispod bude tamnije.
Jer je ovo restoran i ljudi udaraju stolicama o zid.
Što bi Jodie rekla na ovo?
Ne znam bi li mogla biti uzbuđenija od mene.
Ali vjerojatno bi me uspjela nadmašiti.
Pitao sam kako zamišljate budućnost. Niste znali.
Kako je sada zamišljate?
Kaci će više sudjelovati u restoranu.
Spreman sam.
-Fino. -Život je jako kratak.
Uživaj u njemu. Prigrli ga.
Zgrabi ga objema rukama.
Ajme meni!
Zaboga! Ovo je sjajno!
Prekrasno je, ljudi!
Malo drukčije?
Mama bi se oduševila!
Imamo još jedno divno iznenađenje. Tri, dva…
Tata! Ajme…
Nisam te ni prepoznala! Divno izgledaš!
Prelijepo!
Nema kose! To te ja pitam!
To!
Zaboga!
Sad sam se rasplakao.
-Ponosim se tobom. -Eno nas.
Eno Jodie.
O, tata!
Slutim nešto, imam predosjećaj…
Čeka vas Michelinova zvjezdica.
-Divno je. -Zaista.
Ali dobit ćete je samo ako vam pokažem kuhinju.
-Spremni? -Jedva čekam.
Uđite.
-Funkcionalna kuhinja! -Funkcionalna!
U kojoj mogu disati!
Gle ovo!
O, da! Oduševljena sam.
Zaista je posvećeno.
I još želim da vidite svoj novi POS-sustav.
Ovdje je sve što želite naručiti.
Sve je povezano.
Ali ovo je više tema za Kaci nego za vas.
Istina.
Izgleda vrlo lako i već je sve uneseno.
-Rakovi i kozice. Pića. -Da.
Ovo je šećer na kraju.
Rekli ste mi svoju zamisao, ali što mislite o budućnosti restorana?
Ti ćeš preuzeti kormilo broda.
Zbilja?
Ja ću biti organizator krstarenja.
-Sviđa mi se to! -Genijalno!
Tane, odmah mu promijeni odjeću.
Nastavit ćemo raditi u restoranu i očuvat ćemo njezin san.
Obećao sam joj to i ispunit ću obećanje.
Dugoročno je dio tog obećanja
i da mislite na sebe,
da prihvatite pomoć i potporu.
Doima se puno drukčijim.
Učinili ste nešto vrlo dobro.
Kad smo kod toga,
želim tebi nešto reći.
Hvala ti od srca na svem trudu
jer se zaista osjećam lijepim.
Todde!
To je bilo krasno!
Karamo, hvala tebi od srca što si mi pomogao da shvatim
da sam sebe kočim.
Svi ste mi pomogli na svoj način.
Fora je kako možete uzeti nekoga poput mene
i pretvoriti me u pravog dasu!
Tako je!
Naučio si novu riječ!
Da! Sad je dasa.
Ajme. Sad ću to stalno slušati.
Ljudi katkad misle da promjena znači zaborav.
To je zabluda.
Oni su najslađa bića na svijetu.
Je l' da!
Ne možemo zaboraviti svoje voljene,
ali ipak možemo nastaviti sa životom.
Ovo je u čast Todda i Plooky'sa!
TRI TJEDNA POSLIJE
Svi ćemo zbog nekoga i nečega tugovati.
Moramo si dopustiti da to osjetimo.
To je nešto najljudskije što ćemo učiniti.
Iznenadio sam se što mi je dopustio da promijenim Plooky's.
Drago mi je što vas vidim. Kako ste?
Također. Dobro sam.
Angažirali smo dvoje ljudi.
Nadam se da Todd sad shvaća
da je to što nastavlja sa životom i traži sreću
veća počast Jodie nego život u prošlosti.
Ako je Todd sretan,
Jodien će duh ostati živ.
Dobro!
-Sviđa nam se to! -Samo živite!
Za dobro obavljen posao!
-Za dobro obavljen posao! -To!
Veseli prsti!
FAMOZNI SAVJET
DOBRA KOŠNJA
Imate bradu, ali nemate vremena?
Uvijek možete uzeti aparatić i očistiti gornju usnu
da bi brada izgledala svježe.
Hajde, Bobby.
Kad nekoga ugledamo, najprije mu pogledamo usta.
Tko ne voli gledati prekrasne usne?
A ne prekrivene hrpom dlaka.
Hvala, Johnny.
Ostanite zgođoši.
Prijevod titlova: Vojmir Špoljarić